### NN 31/2023 (17.3.2023.), Odluka o donošenju izmjena i dopuna strukovnog kurikuluma za stjecanje kvalifikacije TEHNIČAR CESTOVNOG PROMETA (140324) u obrazovnom sektoru PROMET I LOGISTIKA

Ministarstvo znanosti i obrazovanja

561

Na temelju stavka 11. članka 8. Zakona o strukovnom obrazovanju (»Narodne novine«, broj 30/2009., 24/2010., 22/2013., 25/2018. i 69/2022.), ministar znanosti i obrazovanja donosi

ODLUKU

O DONOŠENJU IZMJENA I DOPUNA STRUKOVNOG KURIKULUMA ZA STJECANJE KVALIFIKACIJE TEHNIČAR CESTOVNOG PROMETA (140324) U OBRAZOVNOM SEKTORU PROMET I LOGISTIKA

I.

Odlukom o uvođenju strukovnog kurikuluma za stjecanje kvalifikacije TEHNIČAR CESTOVNOG PROMETA (140324) u obrazovnom sektoru PROMET I LOGISTIKA (»Narodne novine«, broj 41/2020.) te Odlukom o donošenju izmjena i dopuna strukovnog kurikuluma za stjecanje kvalifikacije TEHNIČAR CESTOVNOG PROMETA (140324) u obrazovnom sektoru PROMET I LOGISTIKA (»Narodne novine«, broj 18/2022.) donesen je strukovni kurikulum za stjecanje kvalifikacije TEHNIČAR CESTOVNOG PROMETA (140324) u obrazovnom sektoru PROMET I LOGISTIKA i njegove izmjene.

II.

Ovom Odlukom donose se izmjene i dopune strukovnog kurikuluma za stjecanje kvalifikacije TEHNIČAR CESTOVNOG PROMETA (140324) u obrazovnom sektoru PROMET I LOGISTIKA (»Narodne novine«, broj 18/2022.), u dijelu koji se odnosi na izborni strukovni modul Nastavnog plana i programa, na način da se nastavni predmet Ekologija u prometu u prvom razredu zamjenjuje nastavnim predmetom Psihologija rada, a nastavni predmet Komunikologija u istom strukovnom modulu u Nastavnom programu umjesto u 3. razredu izvodi u 2. razredu.

III.

Sastavni dio ove Odluke su izmjene i dopune strukovnog kurikuluma za stjecanje kvalifikacije TEHNIČAR CESTOVNOG PROMETA (140324) u obrazovnom sektoru PROMET I LOGISTIKA iz točke II. ove Odluke.

IV.

U skladu sa strukovnim kurikulumom koji je sastavni dio ove Odluke, obrazuju se učenici koji upisuju prvi razred srednje škole u strukovnome kurikulumu za stjecanje kvalifikacije TEHNIČAR CESTOVNOG PROMETA (140324) u obrazovnom sektoru PROMET I LOGISTIKA počevši od školske godine 2023./2024.

V.

Ova Odluka stupa na snagu osmoga dana od dana objave u »Narodnim novinama«.

Klasa: 602-03/23-05/00001

Urbroj: 533-05-23-0003

Zagreb, 8. ožujka 2023.

Ministar
 prof. dr. sc. Radovan Fuchs, v. r.

IZMJENE I DOPUNE STRUKOVNOG KURIKULUMA ZA STJECANJE KVALIFIKACIJE
 TEHNIČAR CESTOVNOG PROMETA (140324)

![](/files/_web/sluzbeni-dio/2023/132611/images/7424.jpg)

2.1.3. Izborni strukovni moduli

|  |  |
| --- | --- |
| Naziv modula | IZBORNI STRUKOVNI MODUL |
| Popis strukovnih skupova ishoda učenja iz standarda kvalifikacije: | Norme ponašanja i komuniciranja  Strukovna terminologija na stranom jeziku Komunikacija u prometu na stranom jeziku Psihofizičke sposobnosti čovjeka u prometu Statistika  Poduzetništvo  Primijenjeni elektricitet, magnetizam i termodinamika u prometu  Primijenjena fizika  Čestice, atomi, svemir |
| Kako učiti i raditi s ovim modulom | |
| Cilj modula: | • osposobiti polaznika da može informacijski realizirati provedbu pripreme, nadziranja i okončanja prijevoznog procesa  • komunicirati s korisnicima usluga i djelatnicima na hrvatskome i stranome jeziku |
| Opis modula | Izborni strukovni modul zamišljen je, jednim dijelom, kao nadgradnja strukovnih sadržaja, a jednim dijelom kao nadopuna stečenih strukovnih znanja.  Naglasak je stavljen na komuniciranje na stranom jeziku, uljudnom ophođenju unutar tvrtki i prema korisnicima prijevoznih usluga.  Bitno je istaknuti da polaznici stječu znanja o osnovama psihologije rada s naglaskom na boravak i ponašanje u radnoj okolini kao i mogućnost snalaženja u prometnim situacijama koristeći neki od stranih jezika. Dio znanja koja polaznici mogu steći su znanja o dijelovima motornih vozila, prometnica infrastrukture koristeći jedan od stranih jezika.  Polaznici stječu znanja i o osnovama poduzetništa što ih, u budućnosti, može potaknuti na pokretanje samostalne prijevozničke tvrtke, a ujedno može potaknuti pojedinca na nastavak obrazovanja. Izborni strukovni modul ponuđen je polaznicima u svakoj godini obrazovanja. Polaznici su dužni odabrati izborni predmet u svakoj godini obrazovanja i to samo jedan od ponuđenih. |
| Nastavni predmeti koji se izvode u ovome modulu: | Strani jezik u struci (1. razred, 2 sata, 4 boda)  Strani jezik u struci (2. razred, 2 sata, 4 boda)  Strani jezik u struci (3. razred, 2 sata, 4 boda)  Strani jezik u struci (4. razred, 2 sata, 4 boda)  Poduzetništvo (4. razred, 2 sata, 4 boda)  Statistika (3. razred, 2 sata, 4 boda)  Psihologija rada (1. razred, 2 sata, 4 boda)  Fizika (2. razred, 2 sata, 4 boda)  Fizika (3. razred, 2 sata, 4 boda)  Fizika (4. razred, 2 sata, 4 boda)  Komunikologija (2. razred, 2 sata, 4 boda) |

Naziv nastavnog predmeta: PSIHOLOGIJA RADA
 Razred: prvi (1.)

|  |  |
| --- | --- |
| U prvom razredu polaznik će steći sljedeće ishode učenja: | 1. definirati temeljne pojmove socijalne psihologije  2. protumačiti fiziološke i psihološke vidove umora  3. procijeniti trenutačne sposobnosti čovjeka  4. navesti čimbenike koji utječu na rezultate rada  5. opisati prihvatljivo radno okružje  6. objasniti vrste radnih zadataka  7. navesti najčešće ljudske pogreške  8. objasniti načine prepoznavanja i otklanjanja opas­nosti na radnome mjestu  9. motivirati osobu za radni zadatak |
| Razrada | |
| Nastavne  cjeline | Razrada – Nastavne teme |
| Osnove psihologije rada | Potreba uzimanja u obzir ljudskih faktora  Nezgode koje se mogu pripisati ljudskim faktorima/ljudskim pogreškama »Murphyjev« zakon |
| Ljudske sposobnosti i ograničenja | Vid  Sluh  Obrada informacija  Pozornost i opažanje  Pamćenje  Klaustrofobija i fizički pristup |
| Socijalna psihologija | Odgovornost: pojedinačna i skupna  Motivacija i demotivacija  Pritisak suparništva  Pitanja »kulture«  Timski rad  Upravljanje, nadziranje i vodstvo |
| Čimbenici koji utječu na rezultate rada | Kondicija/zdravlje  Stres: kod kuće i na poslu  Vremenska stiska i krajnji rokovi  Opterećenje radom: preopterećenost i nedovoljna opterećenost  Spavanje i umor: rad u smjenama  Alkohol, lijekovi, zlouporaba lijekova |
| Radno okruženje | Buka i isparavanja  Osvjetljenje  Klima i temperatura  Kretanje i vibracije  Radno okruženje |
| Radni zadaci | Fizički rad  Zadaci koji se ponavljaju  Vizualni pregled  Složeni sustavi |
| Ljudske pogreške | Modeli i teorije pogrešaka  Vrste pogrešaka u zadacima održavanja  Implikacije pogrešaka (tj. nezgoda)  Izbjegavanje i svladavanje grešaka |
| Opasnosti na radnome mjestu | Prepoznavanje i izbjegavanje opasnosti  Postupanje u hitnim slučajevima |
| Ostalo | |
| Metode i oblici rada | Metode: verbalne metode, vizualne metode, prakseološke metode, metode aktivnog učenja, metode učenja stvaranjem.  Oblici: frontalni rad, individualni rad, rad u parovima, rad u skupini.  Napomena: Izbor metoda i oblika rada za svaki nastavni sat određuje nastavnik prema nastavnim sadržajima, osobitosti polaznika te materijalnim i drugim uvjetima. |
| Elementi i oblici praćenja i vrednovanja polaznika | Elementi: usvojenost programskih sadržaja, primjena znanja, sudjelovanje u nastavnom procesu.  Oblici: usmena provjera, pisana provjera, problemski zadatak, projektni zadatak, seminarski rad. |
| Literatura | |
| Literatura za polaznike | Prema Katalogu obveznih udžbenika i pripadajućih dopunskih nastavnih sredstava Ministarstva znanosti i obrazovanja. |

Naziv nastavnog predmeta: KOMUNIKOLOGIJA
 Razred: drugi (2.)

|  |  |
| --- | --- |
| U trećoj godini učenja polaznik će steći sljedeće ishode učenja: | 1. dati primjer načina slušanja i postavljanja pitanja  2. prezentirati informacije verbalno i audiovizualnom metodom  3. voditi prodajni razgovor  4. koristiti govor tijela i izgled u komunikaciji  5. demonstrirati načine slanja verbalnih i neverbalnih poruka  6. koristiti norme ponašanja u skladu s etičkim kodeksom  7. opisati komuniciranje u malim grupama  8. navesti karakteristike organizacijskog komuniciranja  9. objasniti utjecaj medija na mase |
| Razrada | |
| Nastavne cjeline | Razrada – Nastavne teme |
| Osnove komuniciranja | Pojam i vrste komuniciranja  Važnost komuniciranja  Osnovni model komuniciranja  Komuniciranje s korisnicima usluga |
| Faze komuniciranja | Priprema za rad  Prvi kontakt  Utvrđivanje želja korisnika usluga  Prezentacija vlastite ponude  Prigovor i eklamacija  Završetak i kraj kontakta |
| Interpersonalno komuniciranje | Uloga neverbalnih i verbalnih poruka  Strah od komuniciranja |
| Komuniciranje u malim grupama | Uloga članova i vodstvo grupe  Sukobi u maloj grupi  Uspješnost male grupe  Porodica kao mala grupa |
| Jezik i kodovi | Neverbalno komuniciranje  Oblikovanje prijenosa i tumačenja poruka |
| Organizacijsko komuniciranje | Komunikacija između nadređenih i podređenih  Rješavanje sukoba |
| Masovno komuniciranje | Utjecaj poruka u masovnom komuniciranju  Analiza poruka u medijima |
| Ostalo | |
| Metode i oblici rada: | Metode: verbalne metode, vizualne metode, prakseološke metode, metode aktivnog učenja, metode učenja stvaranjem.  Oblici: frontalni rad, individualni rad, rad u parovima, rad u skupini.  Napomena: Izbor metoda i oblika rada za svaki nastavni sat određuje nastavnik prema nastavnim sadržajima, osobitosti polaznika te materijalnim i drugim uvjetima. |
| Elementi i oblici praćenja i vrjednovanja polaznika: | Elementi: usvojenost programskih sadržaja, primjena znanja, sudjelovanje u nastavnom procesu.  Oblici: usmena provjera, pisana provjera, problemski zadatak, projektni zadatak, seminarski rad. |
| Literatura | |
| Literatura za polaznike: | Prema Katalogu obveznih udžbenika i pripadajućih dopunskih nastavnih sredstava Ministarstva znanosti i obrazovanja. |

4. Kadrovski uvjeti

|  |  |  |
| --- | --- | --- |
| Nastavni predmet | Nastavnik | Izobrazba\* |
| Psihologija rada | • nastavnik stručno – teorijskih sadržaja | • diplomirani psiholog  • magistar psihologije |

\* Napomena: kada postoje dvojbe oko ispunjavanja propisanih uvjeta odgovarajuće vrste obrazovanja za izvođenje nastave iz pojedinog nastavnog predmeta (promjena naziva nastavnog predmeta, akademskog ili stručnog naziva, nastavnog plana i programa/strukovnog kurikuluma, uvođenje novog akademskog ili stručnog naziva i sl.) suglasnost o odgovarajućoj vrsti obrazovanja za izvođenje nastave iz pojedinog nastavnog predmeta na zahtjev ustanove za strukovno obrazovanje može izdati ministarstvo nadležno za obrazovanje uz prethodno stručno mišljenje nadležne agencije.

5. Materijalni uvjeti

|  |  |  |
| --- | --- | --- |
| Nastavni predmet | Oprema | Prostor |
| Psihologija rada | računalo s pristupom internetu, projektor i zaslon | standardna učionica |